OpenLLM-France/wikimedia huggingface dataset:
# Cal Rei (Sant Joan Despí)

Cal Rei és una masia de Sant Joan Despí (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Mas de planta rectangular. Format per tres cossos, el central més elevat i el que té la porta principal d'accés. Rellotge de sol quadrat a la façana. Obertures rectangulars. Té dos edificis annexos. Es troba envoltat de pati i cerca, mig d'obra mig de ferro. Les terres de conreu són distribuïdes al voltant esquerre de la casa.
Antigament anomenada “Cal Tomaset “ agafar el nom del antic amo 1850 Tomas Escales Canonge de Barcelona nascut a Oliana, posteriorment va agafar el nom de Cal Reiperquè es diu que a la casa hi havia algú que semblava al rei de l'època.
La casa va tenir sempre masovers i amos, aquest "sistema feudal" va acabar al 1980 quant els últims amos la família Dexeus van vendre la mateixa a la família masovera Cardona Ribas.
Es una casa feta amb moltes variacions, devia començar sent una casa petita i es van anar afegint cossos i variacions d'alçades en algunes estances com per exemple les golfes.
Disposa de rellotge de sol orientat al sud-oest i comença a marcar sobre les 12 fins que s'amaga el sol.
Era terra de secà fins que el 1820 el Canal de la Infanta va convertir tota la terra de la casa en regadiu, aquesta aigua es distribueix mitjançant canalitzacions secundaries.
S'utilitzava per regar i per rentar la roba els dos safaretjos (un per rentar i un per esbaldir).
La casa disposa de pou (actualment no s'aprofita l'aigua) tot aquest conjunt de cases del despoblat el tenen ja que degut a la proximitat del riu, a uns 12m trobaven aigua.
El pati es una antiga era, per treballar el blat, també té celler amb el cup per trepitjar el raïm que es conreava a les planes d'aquí sant joan despi, a l'interior te una escala catalana que esta catalogada.
Va ser restaurada al 2000 íntegrament seguint criteris de conservació de punts originals a respectar.
La casa a partir dels anys 80 fins al 2000 va tenir diferents usos.
Proyecto Hombre.
Escola el Brot
Filmació de serie de tv3 (Crònica negra) AKELARRE amb Manel Barceló.
Filmació de pel·lícula de cinema per part de Ventura Pons “Puta miseria 1989”.

## Referències

* ↑ «Cal Rei». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
* ↑ «Can Rei - Sant Joan Despí - Pobles de Catalunya». [Consulta: 14 maig 2020].
* ↑ «Inici». Arxivat de l'original el 2020-08-11. [Consulta: 14 maig 2020].
* ↑ «CRONICA NEGRA | Trajectoria | Josep María Pou». [Consulta: 14 maig 2020].
# Picumnus

Picumnus és un gènere d'ocells de la subfamília dels picumnins (Picumninae), dins la família dels pícids (Picidae). Amb una llargària de 8 – 10 cm, es troben entre els ocells més petits de la família. Habiten boscos i selves de la zona neotropical, excepte una espècie, que ho fa en Àsia.

## Taxonomia

Segons la classificació del Congrés Ornitològic Internacional (versió 2.4, 2010) aquest gènere està format per 27 espècies:
* Picotet tacat (Picumnus innominatus).
* Picotet barrat (Picumnus aurifrons).
* Picotet de Lafresnaye (Picumnus lafresnayi).
* Picotet de l'Orinoco (Picumnus pumilus).
* Picotet de Buffon (Picumnus exilis).
* Picotet puntejat (Picumnus nigropunctatus).
* Picotet de Sclater (Picumnus sclateri).
* Picotet escatós (Picumnus squamulatus).
* Picotet ventreblanc (Picumnus spilogaster).
* Picotet de les Guaianes (Picumnus minutissimus).
* Picotet ocel·lat (Picumnus pygmaeus).
* Picotet perlat (Picumnus steindachneri).
* Picotet de les vàrzees (Picumnus varzeae).
* Picotet zebrat (Picumnus cirratus).
* Picotet de D'Orbigny (Picumnus dorbignyanus).
* Picotet de Temminck (Picumnus temminckii).
* Picotet d'escates blanques (Picumnus albosquamatus).
* Picotet terrós (Picumnus fuscus).
* Picotet rogenc (Picumnus rufiventris).
* Picotet de Ceará (Picumnus limae).
* Picotet canyella (Picumnus fulvescens).
* Picotet nebulós (Picumnus nebulosus).
* Picotet de Castelnau (Picumnus castelnau).
* Picotet de Cusco (Picumnus subtilis).
* Picotet olivaci (Picumnus olivaceus).
* Picotet gris (Picumnus granadensis).
* Picotet castany (Picumnus cinnamomeus).
Els límits entre les espècies d'aquest gènere són problemàtics, i la taxa d'encreuament és "extraordinàriament alta" (Remsen et al. 2007). L'única espècie no americana, Picumnus innominatus, és situat de vegades al monotípic gènere Vivia.

## Referències

* ↑ Classificació dels Piciformes segons el IOC Arxivat 2013-12-24 a Wayback Machine. Rev. 20-07-2010
* ↑ Jérôme Fuchs, Jan I. Ohlson, Per G. P. Ericson, Eric Pasquet. Journal of Avian Biology Volum 37, Pàgines 487 - 496
# Miss K8

Kateryna Kremko (en ucraïnès: Катерина Кремко), coneguda pel nom artístic de Miss K8, (nascuda a Kíev, Ucraïna) és un discjòquei i productora musical ucraïnesa. Havent participat en festivals de música com Defqon 1 i Masters of Hardcore obtingué reconeixement per les seves actuacions.

## Carrera

Publicà el seu senzill de debut l'any 2012 sota el títol «Unforgettable», el qual fou publicat al segell discogràfic de Masters of Hardcore. El seu EP de debut, "Divide & Conquer", el qual col·laborà amb Angerfist fou alliberat per cap d'any. Al 2013 alliberà el seu EP "Breathless". Al 2015 debutà a la classificació Top100 de DJs de la revista DJ Magazine en el 94è lloc. El seu àlbum d'estudi de debut MAGNET fou publicat el 26 de març de 2016. L'any 2017 actuà, juntament amb Angerfist, al festival Escape Halloween a càrrec de la promotora Insomniac.

## Discografia
### Àlbums d'estudi

| Títol | Any |
| MAGNET | 2016 |

### Extended Plays

| Títol | Any |
| Divide & Conquer (amb Angerfist) | 2012 |
| Breathless | 2013 |
| The Posion | 2015 |

### Senzills

| Títol | Any |
| "Unforgettable" | 2012 |
| "Metropolis of Massacre" (amb MC Nolz) | 2014 |
| "New World Order" (amb Angerfist) | 2014 |
| "Scream" (amb Radical Redemption feat. MC Nolz) | 2016 |
| "St8ment" | 2017 |
| "Resolute Power" (feat. MC Nolz) | 2017 |
| "Temper" | 2018 |

## Referències

* ↑ «Miss K8». [Consulta: 5 octubre 2017].
* ↑ «V Praze zahraje hardcore ukrajinská kráska MISS K8 - DanceMAG.cz» (en txec). DanceMAG.cz, 15-01-2014.
* ↑ «Boss B*tches In the Harder Styles – Our Leading Ladies.» (en anglès). Alive At Night.
* ↑ «Miss K8 - Biography Arxivat 2018-11-12 a Wayback Machine.». [Consulta: 26 maig 2018].
* ↑ «Miss K8 - Artists - Amsterdam Dance Event Arxivat 2018-11-12 a Wayback Machine.». [Consulta: 26 maig 2018].
* ↑ «Miss K8 - Kateryna Kremko - Masters of Hardcore || Hardcore News» (en neerlandès). Hardcore News. Arxivat 2018-12-05 a Wayback Machine.
* ↑ «Miss K8 album release at Masters of Hardcore - Art of Dance» (en neerlandès). Art of Dance, 01-03-2016. Arxivat 2016-03-24 a Wayback Machine. «Còpia arxivada». Arxivat de l'original el 2016-03-24. [Consulta: 12 novembre 2018].
* ↑ «Insomniac's Escape Halloween 2017 Announces DJ Snake, Marshmello, Jamie Jones, & More». Billboard.
* ↑ «Miss K8: Goddess of Hardcore on her way to Olympus» (en neerlandès). Partyflock.
* ↑ «Miss K8» (en anglès). DJOYtech, 29-10-2013. Arxivat 2018-07-09 a Wayback Machine.

## Enllaços externs

* Miss K8 - Lloc web oficial
# Luis Gonzalo Segura

Luis Gonzalo Segura de Oro-Pulido (Madrid, 19 de maig de 1977) és un escriptor i ex-militar de complemento (no militar de carrera)espanyol. Geògraf de formació, esdevingué famós el 2015 quan va ser expulsat de l'exèrcit espanyol arran de les seves crítiques sobre la corrupció i els abusos d'aquest cos que relatava en el seu primer llibre Un paso al frente, publicat l'any anterior. El seu darrer llibre En la guarida de la bestia, publicat al maig del 2019 divulga i denuncia l'assetjament que pateixen les dones al si de les forces armades espanyoles.

## Obres

* Un paso al frente (2014)
* Código rojo (2015)
* El libro negro del ejército español (2017)
* En la guarida de la bestia (2019)

## Referències

* ↑ Bäbler, Oriol «Luis Gonzalo Segura, ex-tinent: ‘Qui intenti reformar l'exèrcit toparà amb Felipe VI’». Vilaweb, 17-11-2018 [Consulta: 22 juny 2019].
* ↑ Ardévol Mallol, Clara «Luis Gonzalo Segura: ‘El Suprem legitima que un comandament de l'exèrcit digui “puta” a una dona’». Vilaweb, 21-06-2019 [Consulta: 22 juny 2019].
# Fanni (militar)

Fanni (en llatí Fannius) va ser un militar romà del segle i aC. Formava part de la gens Fànnia, una gens romana d'origen plebeu.
Va ser un dels comandants de Cassi el cap republicà, l'any 42 aC. És possible que es tracti del mateix Fannius mencionat per Flavi Josep, que el descriu com στρατηγὸς ῦπατος (cònsol militar), encara que el càrrec de cònsol no és possible.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 136.
# Voltors del Vell Món

Els voltors del Vell Món són una sèrie d'ocells rapinyaires d'hàbits necròfags que habiten a Euràsia i Àfrica. No estan relacionats de manera estreta amb els catàrtids o voltors del Nou Món, malgrat llurs semblances, producte de l'adaptació a un règim alimentari similar.
Totes les espècies pertanyen a la família dels accipítrids, però al contrari que llurs homònims americans, aquests són un grup polifilètic. Fins fa poc tots eren agrupats a la subfamília dels egipins, però estudis genètics de principis del present segle demostren que les diverses espècies pertanyen a dos clades diferents, als quals s'ha donat categoria de subfamílies:
* Subfamília dels egipins (Gypinae): Formada per espècies amb les característiques típicament vulturines, colls i potes llargues, urpes relativament febles, caps sense plomes, dieta necròfaga. Aquest grup és molt pròxim a la subfamília dels circetins (Circaetinae). Dins dels egipins es classifiquen els següents voltors:
** Voltor cap-roig (Sarcogyps calvus)
** Voltor capblanc (Trigonoceps occipitalis)
** Voltor negre (Aegypius monachus)
** Voltor orellut (Torgos tracheliotus)
** Aufrany fosc (Necrosyrtes monachus)
** Les 8 espècies del gènere Gyps:
*** Voltor dorsiblanc africà (Gyps africanus)
*** Voltor dorsiblanc asiàtic (Gyps bengalensis)
*** Voltor de l'Índia (Gyps indicus)
*** Voltor becfí (Gyps tenuirostris)
*** Voltor de Rüppell (Gyps rueppelli)
*** Voltor de l'Himàlaia (Gyps himalayensis)
*** Voltor comú (Gyps fulvus)
*** Voltor del Cap (Gyps coprotheres)
* Subfamília dels gipetins (Gypaetinae): Inclou, entre altres espècies, tres a les que s'han definit tradicionalment com a voltors:
** Aufrany comú (Neophron percnopterus)
** Trencalòs (Gypaetus barbatus)
** Voltor de les palmeres (Gypohierax angolensis)
Aquestes aus tenen un aspecte menys típicament vulturí, amb potes més curtes, dotades d'urpes més fortes, coll més curt amb més plomes al cap i una alimentació especialitzada. Dins aquesta subfamília també està situat el serpentari de Madagascar (Eutriorchis astur) que no s'ha considerat un voltor.

## Referències

* ↑ Lerner, H. R. L. and D. P. Mindell (2005) Phylogeny of eagles, Old World vultures, and other Accipitridae based on Nuclear DNA|nuclear and mitochondrial DNA. Molecular Phylogenetics and Evolution (37): 327-346. PDF document Arxivat 2008-04-11 a Wayback Machine.
# Cal Reig (Lladurs)

Cal Reig és una masia situada al municipi de Lladurs, a la comarca catalana del Solsonès.
Té les parets de pedra i arcs. Es conserven les parets exteriors i part de trebols i teulada. Amb important implantació històrica al municipi, documentada l'any 1372.

## Enllaços externs

   * Fototeca del Solsonès: Article referit a aquesta masia

## Referències

* ↑ «POUM Catàleg de Masies i de cases rurals de Lladurs». [Consulta: 13 abril 2021].
* ↑ Miralles Henares, Esther. De terra i de pedra. 1a. ed. [Lladurs, Lérida]: Ajuntament de LLadurs, 2006-. ISBN 978-84-611-5318-3.
# Península de Guida

La península de Guida (en rus: Гыда́нский полуо́стров) és una gran península russa de la costa siberiana del mar de Kara, a l'oceà Àrtic, molt propera a la península de Iamal. El seu nom es deu a l'homònim riu Guida, un curt riu (147 km) que discorre per la part central de la península i que desemboca a la badia de Guida.
Administrativament, gairebé tota la península de Guida pertany al Districte Autònom Iamalo-Nenets, excepte una petita part oriental que pertany al krai de Krasnoiarsk de la Federació Russa.

## Geografia

La península de Guida és una gran península, d'uns 400 km de llargada per 400 d'amplada, que es troba entre el golf de l'Obi i el golf del Ienissei, en un tram costaner on desguassen dos dels més importants rius de Rússia. La riba sud-oest de la península està limitada per l'estuari del Taz, una branca interior del golf de l'Obi, on desemboca el riu Taz.
La península té dos braços que s'endinsen cap al nord, fins al mar de Kara, on hi ha algunes grans illes a les seves costes, com ara les illes Oleni, Xokalski i Vilkitski. Hi ha dues badies a la seva costa nord, una d'estreta i profunda, la de Guidan, i una de més petita, estreta i profunda, la de badia de Iuratski.
La península de Guida és bastant plana, i conté nombrosos rius i llacs. El terreny es troba sempre coberta pel permafrost. El clima és molt fred, amb una temperatura mitjana al gener d'entre -26 °C i -30 °C i al de juliol d'entre 4 °C i 11,5 °C. La vegetació és la típica de la tundra àrtica, encara que hi ha algunes petites clapes de bosc de coníferes a les zones menys fredes. La zona és bastant rica en jaciments de gas natural.
La població és molt escassa, amb moltes zones totalment deshabitades, i una població bàsicament formada per khantis i nenets.

## Referències

* ↑ «Yamalo-Nenets administration information». Arxivat de l'original el 2007-09-27. [Consulta: 20 novembre 2020].
* ↑ «Gyda Peninsula | peninsula, Russia» (en anglès). [Consulta: 20 novembre 2020].
* ↑ Попов С.В., Троицкий В.А. Топонимика морей советской Арктики. — Л: Географическое общество СССР, 1972. — p. 316
* ↑ «Novatek adds several trillion cubic meters to its Arctic reserves». BarentsObserver, 08-01-2020.
* ↑ «Our assets». Novatek. Arxivat de l'original el 30 d’abril 2020. [Consulta: 29 abril 2020].
# Orlando Ramón Giménez Álvarez

Orlando Ramón Giménez Álvarez (Trinidad, 24 de gener de 1952) és un exfutbolista paraguaià de les dècades de 1970 i 1980.

## Trajectòria

Era conegut amb el sobrenom del Negro Giménez. Va jugar a diversos clubs del seu país natal, Club Libertad, Club Cerro Porteño i Sportivo Luqueño. El 1976 arribà a Espanya per fitxar pel Racing de Santander, on disputà tres temporades brillants amb 79 partits disputats a la primera divisió. El València CF es fixà en ell i el fitxà el 1979. No tingué molts minuts al club, però durant la seva estada guanyà una Recopa d'Europa la temporada 1979-80 i una Supercopa d'Europa la 1980-81. Al començament de la temporada 1981-82 fou fitxat pel RCD Espanyol, club on romangué durant cinc temporades a un nivell elevat. En total disputà 142 partits de lliga i marcà 43 gols. Les lesions a la part final de la trajectòria propiciaren que deixés el club. Jugà mitja temporada al CE Sabadell l'any 1986 i acabà la seva carrera a la UA Horta. Com a anècdota es pot esmentar que fou l'autor del gol de la victòria del partit Espanyol 1 - Barcelona 0, disputat a Sarrià, el qual fou el primer partit retransmès per Televisió de Catalunya.

## Referències

* 1 2 «Giménez: 32 años y chutando». Mundo Deportivo, 24-01-1984. [Consulta: 20 abril 2013].
* 1 2 «Orlando GIMENEZ». hallofameperico. [Consulta: 20 abril 2013].
* ↑ «GIMÉNEZ ÁLVAREZ, Orlando Ramón». Web del CE Sabadell. [Consulta: 20 abril 2013].
* ↑ «Orlando Giménez al Horta». Mundo Deportivo, 20-02-1988. [Consulta: 20 abril 2013].

## Enllaços externs

* Perfil a BDFutbol
# M'Haya

M'Haya (en àrab المهاية, al-Mhāya; en amazic ⵎⵀⴰⵢⴰ) és una comuna rural de la prefectura de Meknès, a la regió de Fes-Meknès, al Marroc. Segons el cens de 2014 tenia una població total de 26.395 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# Fanni Quadrat

Fanni Quadrat (en llatí: Fannius Quadratus) va ser un poeta romà contemporani d'Horaci. Formava part de la gens Fànnia, una gens romana d'origen plebeu.
Va ser un poeta menor romà que tenia enveja d'Horaci i va intentar desprestigiar-lo perquè la poesia del seu rival el deixava a l'ombra i no el podia superar. Sembla que va col·laborar amb Marc Tigel·li Hermògenes un altre opositor d'Horaci.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 631.
# Wendwilsonita

La wendwilsonita és un mineral de la classe dels fosfats que pertany al grup de la brandtita. Anomenada l'any 1987 per Pete J. Dunn, Bozidar Darko Sturman i Joseph A. Nelen en honor del Dr. Wendell E. Wilson. És l'anàleg de magnesi de la roselita, amb la qual forma sèrie.

## Característiques

La wendwilsonita és un fosfat de fórmula química Ca₂Mg(AsO₄)₂·2H₂O. Cristal·litza en el sistema monoclínic. La seva duresa a l'escala de Mohs és 3 a 4. Segons la classificació de Nickel-Strunz, la wendwilsonita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, brandtita, roselita, zincroselita, ruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, nickelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.

## Formació i jaciments

És un mineral secundari rar que es forma en dipòsits minerals hidrotermals amb presència de cobalt. S'ha descrit associada a talmessita i eritrina. S'ha trobat a l'Azerbaidjan, Xile, Alemanya, Marroc i els EUA.

## Referències

* ↑ «Wendwilsonite» (en anglès). Mindat. [Consulta: 7 novembre 2015].
* ↑ «Wendwilsonite» (en anglès). HAndbook of Mineralogy. Arxivat de l'original el 2020-10-23. [Consulta: 21 maig 2018].
# Cal Rei (Girona)

Cal Rei o Can Bert és una masia de Campdorà, al municipi de Girona, inclosa a l'Inventari del Patrimoni Arquitectònic de Catalunya.

## Descripció

És una masia de diferents cossos annexionats, de composició diversa. Té obertures de pedra, amb barreja de finestres de modillons i de llinda planera. Del conjunt, cal ressaltar la pallissa situada a l'entrada de l'era. És una nau amb un arc de punt rodó, amb una lesió lleu a la clau, amb una finestra petita al darrere i teulat de teules àrabs a dues aigües i amb carener perpendicular a façana.
La masia està situada com a mur de contenció de terres i així forma dues terrasses naturals. L'entrada està en la més elevada.

## Referències

* 1 2 «Can Bert». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Pla del maleter

El pla de maleter (trunk shot en anglès) és un pla rodat des d'un angle de càmera on sembla estar mirant cap a fora des del maleter d'un cotxe. Encara que el pla pot ser produït col·locant la càmera dins del maleter, la gran mida d'una càmera convencional fa això difícil. Per tant, el pla normalment es crea amb l'ajuda d'un departament d'art que s'encarrega d'inventar un compartiment especial simulant un maleter.

## Al cinema: les primeres aparicions

Possiblement, el primer pla de maleter es podria dir que és el de la pel·lícula d'Alfred L. Werker Ordre: Caça sense treva (1948), on la policia està inspeccionant el contingut del maleter d'un sospitós d'assassinat. Un altre ús del plànol està en la pel·lícula del 1967 A sang freda (dirigida per Richard Brooks) després que dos bandits creuen la frontera a Mèxic amb un cotxe robat.

## Al cinema: Tarantino

Aquest angle de càmera també és conegut pel gran ús que li dona el cineasta Quentin Tarantino qui declara que ell va col·locar el plànol en les seves pel·lícules com una marca registrada i simplement pregunta: «On col·locaries la teva càmera?». A pesar que ell no va inventar això, Tarantino va popularitzar el plànol del maleter, que està inclòs en les seves famoses pel·lícules Reservoir Dogs, Pulp Fiction, Jackie Brown, From Dusk Till Dawn, Kill Bill i Inglourious Basterds. En Death Proof, en comptes de ser des del maleter és des del motor, sota el capó davanter.

## A la televisió

A la sèrie Supernatural, també es poden contemplar plànols del maleter mirant als protagonistes, Dean Winchester i Sam Winchester, en l'episodi pilot i en el final de la segona temporada. I fins i tot en la famosa sèrie Friends, en el vuitè capítol, hi ha un contra-picat utilitzant el mateix recurs que el pla del maleter però on els cinc protagonistes miren a una tomba.

## Vídeoclips

En el vídeo musical de Shakira al 2001 «Te aviso, te anuncio» de la cantant colombiana, ella es mostra des del pla del maleter, somrient al seu exxicot i l'amant d'aquest, els quals estan lligats en el maleter.

## Videojocs

En el joc de 2002, GTA: Vice City, s'observa també una escena semblant a la de Pulp Fiction de Tarantino. En ell, Tommy Vercetti i Lance Vance agafen armes de maleter d'un cotxe.

## Referències

* ↑ Fotogramas.es «El maletero de Tarantino - Cinefilia» (en castellà). Fotogramas.
# Con (desambiguació)

«Con» té aquests significats:
* Con (geometria), poliedre de dues cares amb la base circular
* Con (botànica), òrgan de les plantes de la classe dels pinòpsids que conté les mesures reproductives
* Con (cèl·lula), cèl·lula neuroepitelial de la retina ocular especialitzada en la recepció d'estímuls de llum cromàtica
* Con, nom vulgar dels cònids, membres de la família de mol·luscs gastròpodes Conidae
* Con arterial, part inicial de l'aorta
* Con d'Abrams, assaig que es realitza al formigó en la construcció
* Con de dejecció, forma de modelat fluvial causat per l'acumulació de materials arrossegats per un riu tributari en desembocar al principal
* Con de llum, trajectòries que descriu la llum en l'espaitemps
* Con de trànsit, senyal baix en forma de con que s'empra per dirigit el trànsit de vehicles o a peu per una alteració temporal de la via
* Con Sud, zona de l'Amèrica del Sud que comprèn Argentina, Xile, Paraguai, Uruguai i alguns estats del Brasil
* Con volcànic, estructura típica en els volcans
# Aplocheilichthys kabae

Aplocheilichthys kabae és una espècie de peix pertanyent a la família dels pecílids.

## Descripció

* Pot arribar a fer 3,5 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Àfrica: Guinea.

## Observacions

És inofensiu per als humans.

## Referències

* ↑ Bleeker P., 1863. Mémoire sur les poissons de la côte de Guinée. Natuurk. Verh. Holland. Maatsch. Wet. Haarlem (Ser. 2) v. 18. 1-136. col. Pls. 1-28.
* ↑ ITIS (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Romand, R., 1992. Cyprinodontidae. P. 586-654. A: C. Levêque, D. Paugy i G.G. Teugels (eds.). Faune des poissons d'eaux douces et saumâtres d'Afrique de l'Ouest. Vol. 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París.
* ↑ Paugy, D., K. Traoré i P.S. Diouf, 1994. Faune ichtyologique des eaux douces d'Afrique de l'Ouest. p. 35-66. A G.G. Teugels, J.F. Guégan i J.J. Albaret (eds.) Biological diversity of African fresh- and brackish water fishes. Geographical overviews presented at the PARADI Symposium, Senegal, 15-20 de novembre de 1993. Ann. Mus. R. Afr. Centr., Sci. Zool., 275:177 p.
* ↑ Wildekamp, R.H., R. Romand i J.J. Scheel, 1986. Cyprinodontidae. P. 165-276. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC; Tervuren; i ORSTOM, París. Vol. 2.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.